૧૯૮૦મા એણે એપલ-૩ બજારમા મૂક્યું, પણ એને એપલ-૨ જેવી સફળતા ન મળી. ૧૯૮૧ મા કંપનીની મેનેજમેન્ટમા ફેરબદલ થઈ. સ્ટીવ જોબ્સે ચેરમેન પદ સ્વીકાર્યું. ૧૯૮૧ મા જ IBM નું PC બજારમા આવ્યું. સ્ટીવે જાહેરમા કહ્યું કે એપલની સરખામણીમા એ વામણું છે. પણ અંદરખાનેથી એ સમજી ગયો કે એપલ માટે આ મોટી ચેલેંજ છે. એણે બધું જ એપલમા જ તૈયાર કરવાની નીતિ છોડી દઈ, Microsoft પાસેથી એપલ પછીના સફળ મોડેલ Macintosh (Mac) માટે સ્પ્રેડશીટ, ડેટાબેઝ અને ગ્રાફીક્સના સોફટવેર તૈયાર કરાવ્યા. અમેરિકાના પ્રખ્યાત ‘TIME’ મેગેઝિને, સ્ટીવને કવરપેજમા રાખી એને Man of the Year અને એના કોમપ્યુટરને Machine of the Year જાહેર કર્યા.